چین کے وفادار جان لی ہانگ کانگ کے نئے سربراہ منتخب
ہانگ کانگ میں گزشتہ برس متعارف ہونے والی انتخابی اصلاحات کے بعد یہ پہلا موقع ہے کہ یہاں انتخاب منعقد ہوا ہے۔ ان انتخابی اصلاحات میں اس بات کو ممکن بنایا گیا تھا کہ صرف ایسے امیدوار ہی انتخاب میں حصہ لے سکیں جو بیجنگ سے وفادار ہوں اور حب الوطن ہوں۔
ویب ڈیسک — اتوار کو خفیہ بیلٹ کے ذریعےمنعقد ہونے والے چیف ایگزیکٹو الیکشن کے دوران جان لی کو 1500 میں سے  ووٹ ملے۔ اس انتخاب میں واحد امیدوار ہونے کے علاوہ بیجنگ کی حمایت اور الیکشن کمیٹی کی طرف سے  نامزدگیوں کی وجہ سے امید کی جا رہی تھی کہ جان لی یہ انتخاب آسانی سے جیت لیں گے۔ جان لی رواں سال یکم جولائی سے موجودہ لیڈر کیری لام کی جگہ عہدہ سنبھالیں گے۔ کیری لام نے جان لی کو مبارک باد دیتے ہوئے کہا کہ وہ انتخابات کے نتائج بیجنگ کو ارسال کریں گی۔ ایک بیان میں ان کا کہنا تھا کہ موجودہ حکومت پرامن انتقال اقتدار کو ممکن بنائے گی۔ ان کے بقول نئی حکومت کو اقتدار سنبھالنے کے لیے ہر ممکن حمایت فراہم کی جائے گی۔ گزشتہ برس متعارف ہونے والی انتخابی اصلاحات کے بعد یہ پہلا موقع ہے کہ ہانگ کانگ میں انتخاب منعقد ہوا ہے۔ ان انتخابی اصلاحات میں اس بات کو ممکن بنایا گیا تھا کہ صرف ایسے امیدوار ہی انتخاب میں حصہ لے سکیں جو بیجنگ سے وفادار ہوں اور حب الوطن ہوں۔ مقننہ میں بھی اس بات کی طرف توجہ دی گئی تھی کہ تمام اختلافی آوازیں دبائی جا سکیں۔ چین کی اسٹیٹ کونسل کی مین لینڈ چائنا ہانگ کانگ اینڈ مکاؤ افیئرز آفس نے بھی جان لی کو ان کی کامیابی پر مبارک باد دی۔ آفس نے ایک بیان میں کہا کہ اس کامیاب انتخاب سے ثابت ہوتا ہے کہ یہاں متعارف کرائے جانے والی انتخابی اصلاحات مؤثر ہیں اور یہ ہانگ کانگ پر حکومت کے لیے موجود ’ایک ملک، دو نظام‘ کے فریم ورک پر بھی پورا اترتی ہیں۔ برطانوی حکومت نے ہانگ کانگ کے انتظامات  میں چین کے حوالے کیے تھے جس میں ’ایک ملک، دو نظام‘ کا فریم ورک کارفرما تھا۔ اس فریم ورک کا مقصد چین کے برعکس ہانگ کانگ کی سیاسی آزادیوں، جن میں آزادیٴ اظہار اور احتجاج کا حق شامل ہیں، کو محفوظ بنایا گیا تھا۔ ناقدین کا کہنا ہے کہ حالیہ برسوں میں چین کے اس سابقہ برطانوی نوآبادی پر اپنے کنٹرول کو مضبوط کرنے کے بعد سے یہ آزادیاں ختم ہوتی جا رہی ہیں۔